ΓΡΑΠΤΗ ΕΡΩΤΗΣΗ E-0600/00

υποβολή: Giovanni Pittella (PSE) προς την Επιτροπή

(29 Φεβρουαρίου 2000)

Θέμα: Προστασία των ζώων κατά τη μεταφορά τους

Η Επιτροπή δημοσίευσε έκθεση σχετικά με μία κτηνιατρική αποστολή που πραγματοποιήθηκε στην Ιταλία από 5 έως 9 Ιουλίου 1999 (DG-SANCO/1067/1999-Mrfinal). Στο εν λόγω έγγραφο αναφέρονται σοβαρές παραβιάσεις της οδηγίας του Συμβουλίου 91/628(1) (όπως τροποποιήθηκε από την οδηγία του Συμβουλίου 95/29/ΕΚ(2) και η οποία μετεφέρθη στην ιταλική νομοθεσία με το Νομοθετικό Διάταγμα 388/98) σχετικά με την προστασία των ζώων κατά τη μεταφορά τους.

Κατά την προηγούμενη αποστολή της στην Ιταλία, η Επιτροπή διεπίστωσε σοβαρές ανεπάρκειες στο ιταλικό συνοριακό φυλάκιο μεταξύ Ιταλίας και Σλοβενίας. Με την νέα της έκθεση καταλήγει ότι, σε σχέση με την προηγούμενη αποστολή του 1997, δεν σημειώθηκε καμία ουσιαστική βελτίωση.

Λαμβανομένωνπόψη των παραβιάσεων που απεκαλύφθησαν από την έκθεση της επιτροπής και των σοβαρών γεγονότων που διεπιστώθησαν στο λιμάνι του Μπάρι τον Αύγουστο του 1999, οπότε περισσότερα από 150 πρόβατα και αρνιά ψόφησαν κατά τη μεταφορά τους από την Ιταλία στην Ελλάδα. Ποιες πρωτοβουλίες σκοπεύει να αναλάβει η Επιτροπή προκειμένου να επιτύχει από τις ιταλικές αρχές την πλήρη εφαρμογή των ευρωπαϊκών οδηγιών για την προστασία των ζώων κατά τη μεταφορά τους;

(1) ΕΕ L 340 της 11.12.1991, σελ. 17.

(2) ΕΕ L 148 της 30.6.1995, σελ. 52.

Απάντηση του κ. Byrne εξ ονόματος της Επιτροπής

(28 Απριλίου 2000)

Στη διάρκεια των πέντε τελευταίων ετών, το Γραφείο Τροφίμων και Κτηνιατρικών Θεμάτων (ΟΑV) της Επιτροπής πραγματοποίησε στην Ιταλία αρκετές αποστολές που αφορούν το ευ ζην των ζώων, συμπεριλαμβανομένων των επισκέψεων στους συνοριακούς σταθμούς ελέγχου (ΣΣΕ) της Gorizia και του Fernetti-Prosecco.

Σε ένα ορισμένο αριθμό περιφερειών, οι εκθέσεις του ΟΑV ενίσχυσαν τις απαιτήσεις και τις επίσημες καταγγελίες των οργανώσεων προστασίας των ζώων. Μετά τις επισκέψεις αυτές, οι εκθέσεις τις οποίες συνέταξε το ΟΑV κατέληξαν ότι πολύ λίγες βιώσιμες βελτιώσεις έχουν γίνει.

Σε απάντηση στις συστάσεις της έκθεσης σχετικά με την αποστολή που πραγματοποιήθηκε το 1999 στους συνοριακούς σταθμούς ελέγχου στην Ιταλία, οι ιταλικές αρχές ανέφεραν ότι θα ελαμβάνοντο μέτρα προκειμένου ναπάρχει διαθέσιμο προσωπικό 24 ώρες το 24ωρο και ότι θα εδίνοντο ιδιαίτερες οδηγίες στο προσωπικό προκειμένου να διασφαλίσει την τήρηση της νομοθεσίας σχετικά με το ευ ζην των ζώων.

Η Επιτροπή ζήτησε από τις ιταλικές αρχές να της παράσχουν περισσότερες λεπτομέρειες για το τι συγκεκριμένα έγινε. Οι ιταλικές αρχές ενημέρωσαν πρόσφατα την Επιτροπή ότι προβλέπονται διατάξεις σχετικά με τηνποχρεωτική ανάπαυση στην Gorizia των εισαγομένων ιπποειδών των οποίων η μεταφορά διαρκεί περισσότερο από 24 ώρες.

Πρόσφατα, οργανώθηκε σύνοδος με τις ιταλικές αρχές τις επιφορτισμένες με το ευ ζην των ζώων προκειμένου να ανευρεθούν πρακτικές λύσεις και να τηρείται αυστηρότερα η οδηγία.

Στο πλαίσιο αυτό, η Επιτροπή ανέλαβε διάφορες πρωτοβουλίες όπως τη δημιουργία μιας ομάδας εργασίας της μόνιμης κτηνιατρικής επιτροπής για τις μεταφορές μακρινών αποστάσεων. Κατά τις διάφορες συνόδους, αυτή η επιτροπή εργασίας συζήτησε τις δυσκολίες που σχετίζονται με τη σωστή εφαρμογή της ισχύουσας νομοθεσίας στον τομέα αυτό.

Μετά τηνπόθεση του Μπάρι, πολυάριθμες κοινοποιήσεις στάλθηκαν στα ενδιαφερόμενα κράτη μέλη και προβλέποντας την επόμενη θερμή περίοδο, πραγματοποιήθηκαν επισκέψεις από το ΟΑV στην Ελλάδα και την Ιταλία, το Φεβρουάριο 2000, για την μελέτη των μέσων που πρέπει να εφαρμοστούν για να αποφευχθεί η επανάληψη τέτοιου είδους περιστατικών στο μέλλον. Στο τέλος των επισκέψεων αυτών,ποβλήθηκε μια σειρά συστάσεων στην εν λόγω ομάδα εργασίας σχετικά με τα απαιτούμενα μέτρα προκειμένου να ανευρεθεί λύση σε αυτά τα προβλήματα.

Ο ρόλος τον οποίον παίζουν τα άλλα κράτη μέλη στα περιστατικά αυτά εξετάστηκε. Εναπόκειται στα κράτη μέλη που αποτελούν αφετηρία των ταξιδιών να μεριμνήσουν να μη δίνουν την έγκρισή τους στις διαδρομές, παρά μόνον αν αυτές ανταποκρίνονται στον προβλεπόμενο χρόνο ταξιδιού από την οδηγία και να επιστρέφει ο μεταφορέας τα έγγραφα αυτά όταν τελειώσει το ταξίδι. Η ενεργή συμμετοχή του κράτους-αφετηρίας όπως και του κράτους προορισμού απαιτείται επίσης προκειμένου να διασφαλιστεί ότι θα τηρούνται όλες οι απαιτήσεις και ιδίως ότι τα χρησιμοποιούμενα οχήματα γι'αυτό τον τύπο ταξιδιών ανταποκρίνονται στις προδιαγραφές. Η άδεια που δόθηκε στο μεταφορέα, στη συγκεκριμένη περίπτωση, αφορούσε την Ελλάδα.

Ελλείψει βελτιώσεων, η Επιτροπή θα αποφασίσει, εν ευθέτω χρόνω, εάν πρέπει να κινήσει, δυνάμει του άρθρου 226 (ΕΚ) (πρώην άρθρο 169 της συνθήκης), διαδικασία παράλειψης κατά της Ιταλίας, εάν η χώρα αυτή δεν έχει εφαρμόσει ορθά τις διατάξεις των οδηγιών σχετικά με τη μεταφορά των ζώων.